འཛམ་གླིང་ཐོག་མི་རིགས་ཀྱི་རང་དབང་རྩོད་ལེན་གྱི་འཐབ་རྩོད་བྱེད་མཁན་མང་པོ་ཡོད།མང་པོ་ཞིག་རང་སོ་སོའི་མི་རིགས་ཁོ་ནའི་རང་དབང་རྩོད་ལེན་བྱེད་པ་དེ་ཙམ་ཡིན།རང་རེའི་རང་དབང་འཐབ་རྩོད་ཀྱི་གནས་ཚུལ་འདི་རྒྱ་ཆེ་ས་ནས་བསམ་བློ་བཏང་ན་མི་རིགས་རང་ཉིད་གཅིག་པུའི་རང་དབང་གི་དོན་མིན་པར་འགྲོ་བ་མི་སྤྱི་ལ་གང་འཚམ་ཕན་གནོད་ཀྱི་འབྲེལ་བ་ཡོད་པའི་འཐབ་རྩོད་ཅིག་ཡིན།དེ་འདྲའི་འཐབ་རྩོད་འདི་ཕྱོགས་གཅིག་ནས་གཞན་ཕན་གྱི་ལྷག་བསམ་བཟང་པོར་བརྟེན་ནས་བྱེད་པ་དང༌།གཉིས་ནས་ངོ་ལྐོག་རྒྱབ་མདུན་མེད་པར་དྲང་བདེན་གྱི་འཐབ་རྩོད་ཅིག་ཡིན།ང་ཚོའི་འཐབ་རྩོད་ཀྱི་རྩ་བའི་སྤོབས་པ་སླེབས་ས་ནི་གཞི་རྩའི་གནས་ཚུལ་དྲང་བདེན་གྱིས་རྨང་གཞི་བྱེད་པ་དང༌།འཚེ་བ་སྤངས་པའི་ལྟ་གྲུབ་ལ་གཞི་བཅོལ་བ་བཅས་ཀྱི་འཐབ་རྩོད་ཅིག་ཡིན་པས་ཡིན།